b'\n_START_ARTICLE_\nVara\xc5\xbedinske toplice (zdravili\xc5\xa1\xc4\x8de)\n_START_PARAGRAPH_\nVara\xc5\xbedinske toplice je zdravili\xc5\xa1\xc4\x8de v Vara\xc5\xbedinski \xc5\xbeupaniji na Hrva\xc5\xa1kem._NEWLINE_Zdravili\xc5\xa1\xc4\x8dem le\xc5\xbei v kraju Vara\xc5\xbedinske Toplice na nadmorski vi\xc5\xa1ini okoli 230 mnm, med gozdnato Topli\xc5\xa1ko goro in planino Kalnik (643 mnm) nedale\xc4\x8d stran od avtoceste Zagreb-Budimpe\xc5\xa1ta. Zdravili\xc5\xa1\xc4\x8de je od Vara\xc5\xbedina oddaljeno okoli 16 km. Podnebje je zmerno kontinentalno; topla poletja, snegovite zime, toplej\xc5\xa1e jeseni kot pomladi._NEWLINE_Naravno zdravilno sredstvo v termah so \xc5\xbeveplene, zemnoalkalne , rahlo radioaktivne hiperterme s temperaturo vode do 58\xc2\xbaC in zdravilno blato.\n_START_SECTION_\nZdravljenje\n_START_PARAGRAPH_\nPri zdravljenju in rehabilitaciji se uporabljajo kopeli v banjah ali bazenih z zdravilno vodo, blatne obloge, izvaja se medicinska telovadba, elektroterapija in vse vrste masa\xc5\xbe ter razni preventivni programi pod nadzorom zdravnikov in drugega strokovnega osebja. Termalna voda je posebno koristna pri zdravljenju raznih revmatskih in nevrolo\xc5\xa1kih bolezni, ortopedskih okvarah in rehabilitaciji posttravmati\xc4\x8dnih stanj lokomotorne sestave. Toplice pa niso primerne za bolnike s te\xc5\xbejimi sr\xc4\x8dnimi okvarami.'